**Melléklet Lórév Község Önkormányzat Képviselő-testületének**

**61/2017. (XI.30.) határozatához**

**PÁLYÁZATI FELHÍVÁS**

**a Magyarországi Szerb Színház Nonprofit Kft.**

**igazgatói álláshelyének betöltésére**

**1. A pályázatot meghirdető szerv adatai:**

Lórév Község Önkormányzatának Képviselő-testülete (2309 Lórév, Dundity A. u. 43.)

**2. A munkáltató adatai:**

Magyarországi Szerb Színház Nonprofit Kft.

**3. A munkakörre vonatkozó legfontosabb adatok:**

Az igazgatói tisztség ellátása munkaviszony keretében, 5 év határozott időtartamra kinevezve, az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (a továbbiakban: Emtv.) szabályai szerinti pályázati eljárás lefolytatásával. A munkaviszonyt – az Emtv.-ben foglalt eltérésekkel – az Mt. vezető állású munkavállalókra vonatkozó rendelkezései alkalmazásával kell létesíteni.

**4. A munkaviszony kezdő és befejező időpontja, a munkába lépés napja:**

A vezetői megbízás 5 év határozott időtartamra szól, 2018. július 1. napjától 2023. június

30. napjáig.

A munkába lépés napja: 2018. július 1.

**5. A javadalmazás:**

Az ügyvezetői feladatok ellátásáért járó munkabért az előadó-művészeti szervezetek

támogatásáról és sajátos foglalkoztatási szabályairól szóló 2008. évi XCIX. törvény,

valamint az egyéb vonatkozó jogszabályok figyelembevételével Lórév Község

Önkormányzatának Képviselő-testülete állapítja meg.

**6. A vezetői munkakör betöltésének feltételei:**

* büntetlen előélet
* cselekvőképesség
* szakirányú felsőfokú végzettség: felsőfokú intézményben szerzett, az intézmény alaptevékenységének megfelelő diploma vagy oklevél; vagy jogász vagy közgazdász oklevéllel tanúsított végzettség
* legalább 5 éves szakmai gyakorlat: valamely előadó-művészeti szervezetnél, a szervezet alaptevékenységének megfelelő és ahhoz közvetlenül kapcsolódó munkakörben; munkavégzésre irányuló egyéb jogviszony esetén pedig az ilyen feladatkörben eltöltött idő
* szerb nyelv ismerete
* egészségügyi alkalmasság
* vagyonnyilatkozat-tételi eljárás lefolytatása

**7. Az előadó-művészeti szervezet éves költségvetésének tervezett fő előirányzatai:**

**2016. évi bevételek (ezer Ft-ban)** **57 162**

**2017. évi kiadások** (ezer Ft-ban) **56 718**

Működési költségvetési kiadások

* személyi juttatások: **6 215**

1. **Az előadó-művészeti szervezet művészi arculatával, művészeti vezetési módjával kapcsolatos tartalmi követelmények:**

Az igazgató tevékenysége során megfelel a legmagasabb szakmai minőségi követelményeknek, gondoskodik a Színház társulatához tartozó művészek szakmai fejlődéséről. Folyamatosan biztosítja a társulat fejlődéséhez szükséges szakmai műhelymunka feltételeit, művészeti koncepciójában, évadtervében, szereposztási gyakorlatában a társulati működéshez, a művészek fejlődésével kapcsolatos ágazati értékeket. Repertoárja kialakítása során is megkülönböztetett figyelmet fordít a társulatépítő műhelymunkára, a társulat tagjainak motiválására, művészeti fejlődésére.

A minőségi szakmai munkához elengedhetetlen műszaki hátteret saját műszaki kiszolgáló személyzettel biztosítja, mely személyzet alkalmas a színházi produkciók önálló lebonyolítására.

Repertoárja kialakítása során kiemelten kezeli a kortárs és klasszikus szerb szerzők műveinek rendszeres bemutatását.

Kiemelt figyelmet fordít a szerb színházi hagyományok bemutatására, ápolására.

Kiemelt figyelmet fordít a gyermek- és ifjúsági korosztály színház- és művészetszerető és értő fiatalokká nevelésére.

1. **A munkakörbe tartozó lényeges feladatok:**

* a színház egyszemélyi felelős vezetőjeként biztosítja az intézmény rendeltetésszerű működését, a színházszakmai tevékenység feltételeit,
* felelős az intézmény pénzügyi egyensúlyáért, az ésszerű és takarékos gazdálkodásért,
* törekszik az államháztartáson kívüli pályázati és támogatói források megszerzésére, növelésére,
* gondoskodik az intézmény közönségkapcsolatának erősítéséről, a látogatottság növeléséről,
* gyakorolja a munkáltatói jogokat,
* képviseli az intézményt a fenntartó önkormányzat, valamint a hatóságok előtt.

1. **A pályázathoz csatolandó iratok:**

* motivációs levél
* fényképes szakmai önéletrajz
* 3 hónapnál nem régebbi erkölcsi bizonyítvány
* iskolai végzettséget igazoló okirat(ok) másolata(i)
* szakmai gyakorlatot bizonyító igazolás(ok)
* az intézmény vezetésére, fejlesztésére vonatkozó szakmai program
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul.
* a pályázó nyilatkozata arról, hogy a 2012. évi I. törvény 211. §-a szerinti összeférhetetlenség nem áll fenn
* a pályázó nyilatkozata arról, hogy nyilvános képviselő-testületi ülésen történő tárgyaláshoz hozzájárul-e vagy sem.

1. **A pályázat benyújtásának határideje:**

Az Emberi Erőforrások Minisztériuma honlapján ([www.kormany.hu](http://www.kormany.hu)) történő közzétételtől számított 30 nap.

1. **A pályázat benyújtásának módja:**

A pályázatot 1 eredeti példányban, zárt borítékban a „a Magyarországi Szerb Színház Nonprofit Kft. igazgatói pályázat” megjelöléssel Lórév község polgármestere (2309 Lórév, Dundity A. u. 43.) részére, illetve elektronikusan (pdf) formátumban az [info@lorev.hu](mailto:info@lorev.hu) e-mail címre kell benyújtani.

1. **A pályázattal kapcsolatban felvilágosítást nyújt:**

Gacs Ilona Irma aljegyző (2309 Lórév, Dundity A. u. 43.) tel: 70/319-3450, e-mail: [info@lorev.hu](mailto:info@lorev.hu)

1. **A pályázat elbírálásának módja:**

A pályázót a pályázati határidő lejártát követő 30 napon belül szakmai bizottság hallgatja meg, majd a képviselő-testület a pályázati határidő lejártát követő első ülésén dönt a munkakör betöltéséről.